1. **ZÁNKA KÖZSÉG ÖNKORMÁNYZATA**

8251 Zánka, Iskola u. 11.

**Szám:** ZAN/ 2213-2 /2021.

* 1. **JEGYZŐKÖNYV**

|  |  |
| --- | --- |
| **Készült:** | Zánka Község Önkormányzata Képviselő-testülete **2021. július 27. napján 8:30 órakor** megtartott **rendkívüli nyilvános** üléséről |
| **Az ülés helye:** | Községháza – tárgyaló(8251 Zánka, Iskola u. 11.) |
| **Jelen vannak:** | Filep Miklós polgármesterVarga Zoltán alpolgármesterHorváth Lajos képviselőPéringer Antal képviselőPéringer Miklós képviselődr. Oláh Kálmán képviselő |
| **Igazoltan távol:** | Böhm Tamás képviselő |
| **Tanácskozási joggal megjelent**: | dr. Kiss Balázs Tamás aljegyző |

**Filep Miklós polgármester:** Köszönti az ülésen megjelenteket. Megállapítja, hogy a képviselő-testület 6 fő jelenlétével határozatképes, az ülést megnyitja. Javasolja, hogy a mai ülésen a meghívóban szereplő napirendi pontok kerüljenek megtárgyalásra.

*A napirendet a képviselő-testület egyhangú szavazással elfogadja.*

**NAPIREND:**

|  |  |
| --- | --- |
| **1)** | **Beszerzési eljárás indítása a Rákóczi és Fő utcai meglévő járdaszakaszok felújítására, illetve új szakaszok kiépítésére***Előterjesztő: Filep Miklós polgármester* |
| **2)** | **A Zánka belterület 577/2 és 577/3 hrsz-ú ingatlanok értékesítése***Előterjesztő: Filep Miklós polgármester* |

**A NAPIREND TÁRGYALÁSA**

**1) Beszerzési eljárás indítása a Rákóczi és Fő utcai meglévő járdaszakaszok felújítására, illetve új szakaszok kiépítésére**

*Előterjesztő: Filep Miklós polgármester*

**Filep Miklós polgármester:** A Rákóczi és Fő utcai meglévő járdaszakaszok felújítására, illetve új szakaszok kiépítésére meg kell indítani a beszerzési eljárást. A gazdasági szereplők tekintetében kizárólag dr. Oláh Kálmán részéről érkezett javaslat. Azt figyelembevéve javasolja az előterjesztés szerinti gazdasági szereplők felkérését ajánlattételre. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Filep Miklós polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 6 igen szavazattal – egyhangúlag – az alábbi határozatot hozza:**

|  |  |
| --- | --- |
| **90/2021. (VII.27.)** | **Z. ÖNKORMÁNYZATI HATÁROZAT**Zánka Község Önkormányzatának Képviselő-testülete a beszerzési szabályzat 12. pontja alapján a Rákóczi és Fő utcai meglévő járdaszakaszok felújítása, illetve új szakaszok kiépítése tárgyában lefolytatandó beszerzési eljárásban az alábbi gazdasági szereplőket kéri fel ajánlattételre:a) VIA VOMITO Kft. - 8200 Veszprém, Kádártai út 27.b) TERRA ÉPKER HUNGÁRIA Kft. - 8360 Keszthely, Martinovics utca 3.c) Renesis Kft. - 8230 Balatonfüred, Horváth Mihály utca 16.d) Nagy Útépítő Kft. - 1054 Budapest, Honvéd utca 8. 1. em. 2.e) Vektorbau Invest Kft. - 8353 Zalaszántó, Keszthelyi utca 38.f) Szabadi Károly „e.v.” - 8251 Zánka, Glóbusz utca 3.A beszerzési eljárás bírálati szempontja a legalacsonyabb árat tartalmazó ajánlat.Felhatalmazza a polgármestert az eljárás lefolytatására és az egyéb szükséges intézkedések megtételére.**Határidő:** azonnal**Felelős:** polgármester |

**2) A Zánka belterület 577/2 és 577/3 hrsz-ú ingatlanok értékesítése**

*Előterjesztő: Filep Miklós polgármester*

**Filep Miklós polgármester:** Felkéri aljegyző urat a napirendi pont ismertetésére.

**dr. Kiss Balázs Tamás aljegyző:** Az önkormányzat 34/2021. (III.11.) Z. önkormányzati határozattal értékesítette a 577/3 hrsz-ú ingatlant. Az ingatlan tekintetében benyújtásra került rendeltetésváltozás iránti kérelmet a földhivatal jóváhagyta, így az ingatlan immáron „kivett beépítetlen területként” szerepel az ingatlan-nyilvántartásban. Annak érdekében, hogy a tulajdonosváltást a földhivatal átjegyezze a 34/2021. (III.11.) Z. önkormányzati határozatban át kell vezetni a 577/3 hrsz-ú ingatlan vonatkozásában bekövetkezett adatváltozását.

**Filep Miklós polgármester:** Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Filep Miklós polgármester a határozati javaslatot szavazásra teszi fel.*

**Zánka Község Önkormányzata Képviselő-testülete 6 igen szavazattal – egyhangúlag – az alábbi határozatot hozza:**

|  |  |
| --- | --- |
| **91/2021. (VII.27.)** | **Z. ÖNKORMÁNYZATI HATÁROZAT**Zánka Község Önkormányzatának Képviselő-testülete az 1/1 arányú tulajdonát képező Zánka belterület 577/2 hrsz-ú, kivett beépítetlen terület megnevezésű forgalomképes ingatlant **600.000 Ft** összegű vételár mellett, továbbá az 1/1 arányú tulajdonát képező az 577/3 hrsz-ú, kivett beépítetlen terület megnevezésű forgalomképes ingatlant **1.500.000 Ft** összegű vételár mellett Keresztúry Éva 1024 Budapest, Ady Endre u 11-13. szám alatti lakos részére értékesíti.Felhatalmazza a polgármestert az adásvételi szerződés aláírására és az egyéb szükséges intézkedések megtételére.A 34/2021. (III.11.) Z. önkormányzati határozatot visszavonja.**Határidő:** azonnal**Felelős:** polgármester |

**Filep Miklós polgármester:** Az ülés végével tájékoztatást szeretne adni. Az önkormányzat orvoslakás felújítására benyújtott pályázata sajnos tartaléklistára került, igyekszik minden tőle telhetőt megtenni, hogy eredményes legyen a pályázat. A kerékpárúttal továbbra is dolgoznak az üdülőtulajdonosok, több újságírói megkeresést is kapott, nincsen nyugalom az ügyben.

Több napirendi pont nem lévén Filep Miklós polgármester megköszöni a nyilvános ülésen való részvételt, és azt **8:40** órakor bezárja.

K. m. f.

|  |  |
| --- | --- |
| **Filep Miklós**polgármester | **dr. Varga Viktória**jegyző |
| A jegyzőkönyv elkészítéséért felelős: | **dr. Kiss Balázs Tamás**aljegyző |